CELEX: 62011CN0119
Language: lt
Date: 2011-03-04 00:00:00
Title: Byla C-119/11: 2011 m. kovo 4 d. pareikštas ieškinys byloje Europos Komisija prieš Prancūzijos Respubliką

14.5.2011   
            
            
               LT
            
            
               Europos Sąjungos oficialusis leidinys
            
            
               C 145/16
            
         2011 m. kovo 4 d. pareikštas ieškinys byloje Europos Komisija prieš Prancūzijos Respubliką
   
   (Byla C-119/11)
   2011/C 145/22
   Proceso kalba: prancūzų
   
      Šalys
   
   
      Ieškovė: Europos Komisija, atstovaujama F. Dintilhac ir C. Soulay
   
      Atsakovė: Prancūzijos Respublika
   
      Ieškovės reikalavimai
   
   
               —
            
            
               Pripažinti, kad nuo 2007 m. sausio 1 d. pajamoms, gautoms už koncertų premjeras, įvykusias vietoje, kurioje papildomai per spektaklį teikiami maistas ir gėrimai, taikydama 2,10 % PVM tarifą, Prancūzijos Respublika neįvykdė savo įsipareigojimų pagal PVM direktyvos (1) 99 ir 110 straipsnius;
            
         
               —
            
            
               priteisti iš Prancūzijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiame ieškinyje Komisija teigia, kad atsakovė nuo 2007 m. sausio 1 d. pajamoms, gautoms už koncertų premjeras, įvykusias vietoje, kurioje papildomai per spektaklį teikiami maistas ir gėrimai, taikė 2,10 % PVM tarifą, vietoj ankstesnio 5,5 % tarifo.
   Ieškovė pagal PVM direktyvos 110 straipsnį tvirtina, kad valstybės narės, kurios 1991 m. sausio 1 d. taikė mažesnį nei minimalų 5 % tarifą, gali ir toliau jį taikyti. Tačiau pagal šį straipsnį neleidžiama valstybei narei nustatyti naujų lengvatų arba išplėsti 1991 m. sausio 1 d. egzistavusių lengvatų taikymo sritį po to, kai po šios datos ji buvo susiaurinta. Tačiau būtent toks yra nagrinėjamas atvejis, nes atsakovė nuo 1997 m. sausio 1 d. susiaurino lengvatos, egzistavusios 1991 m. sausio 1 d. PVM lengvatinio tarifo srityje, taikymo sritį ir aiškiai į ją neįtraukė pajamų, už premjerų bilietų, „išimtinai suteikiančių teisę įeiti į koncertus, vykstančius vietoje, kurioje papildomai per spektaklį teikiami maistas ir gėrimai“ pardavimą. Taigi, Prancūzijos Respublika, išplėsdama direktyvoje nustatytos lengvatos taikymo sritį, nepaisė jos tikslų.
   
      (1)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 1)